Calcari

Lo calcari es una ròca sedimentària que contèn aumens 50% de carbonat de calci (CaCO3) mai tanben de carbonat de magnèsi (MgCO3). Quand la ròca compòrta una proporcion non negligibla d'argila, se parla de marla. Es dich popularament pèira freja o frejau quand es dur, e pèira seca quand es tendre.

Se forma per acumulacion au fons dei mars a partir de cauquilhas e d'esqueletas de microalgas e d'animaus marins.  

 Formas mineralas 
Calcita, Aragonita, Dolomita.

 Impuretats 
Entre leis impuretats principalas que pòt contenir lo calcari i a: lei silicats, l'argila, lei fosfats, lo carbonat de magnèsi, lo gip, la glauconita, la fluorita, l'oxid de fèrre e lo magnèsi, lei sulfats, la siderita, la dolomita e la matèria organica entre autrei.

La color d'aquelei ròcas pòt anar dau blanc au negre en passant per lo gris. Fòrça presentan de tons rogencs, jaunes, blaus o verds segon lo tipe o la quantitat d'impuretats que contènon.

 Formacion 
Normalament se forman per acumulacion d'organismes inferiors o precipitacion de carbonat de calci en forma de bicarbonats principalament dins lo mitan marin. Se pòt trobar tanben dins de baumas sota forma d'estalactitas e d'estalagmitas.

 Usatges 
Produccion dau ciment Portland
Produccion de cauç (CaO)
Correccion dau pH dei tèrras agricòlas acidas
Produccion de greda per escriure sus lei tablèus d'escòla.
Fondent en metallurgia
Fabricacion de veire
Coma pèira ornamentala, subretot sota forma de maubre

Categoria:Ròca sedimentària